Document ID: 32004R0953

KOMISIJAS REGULA (EK) Nr. 953/2004
(2004. gada 7. maijā)
par ķiploku ievešanas atļauju izdošanu attiecībā uz ceturksni, kas sākas 2004. gada 1. jūnijā un ilgst līdz 2004. gada 31. augustam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1),
ņemot vērā Komisijas 2002. gada 2. aprīļa Regulu (EK) Nr. 565/2002, ar kuru paredz to, kā pārvaldāmas tarifa kvotas, un ievieš izcelsmes apliecības no trešām valstīm ievestiem ķiplokiem (2), un jo īpaši tās 8. panta 2. punktu,
tā kā:
(1)
Daudzumi, attiecībā uz ko tradicionālie ievedēji un jaunie ievedēji iesnieguši atļaujas pieteikumus 2004. gada 3. un 4. maijā saskaņā ar Regulas Nr. 565/2002 5. panta 2. punktu, pārsniedz daudzumus, kas ir pieejami attiecībā uz produktiem ar izcelsmi Ķīnā un visās citās trešās valstīs, izņemot Ķīnu un Argentīnu.
(2)
Tādējādi ir jānosaka, kādā mērā 2004. gada 6. maijā Komisijai nodotos atļauju pieteikumus var apmierināt, un pa ievedēju kategorijām un produktu izcelsmes vietām jāparedz datumi, līdz kuriem atļauju izdošana ir jāpārtrauc,
IR PIEŅĒMUSI ŠO REGULU.
1. pants
Ievešanas atļauju pieteikumus, kas saskaņā ar Regulas (EK) Nr. 565/2002 3. panta 1. punktu iesniegti 2004. gada 3. un 4. maijā un Komisijai nodoti 2004. gada 6. maijā, apmierina atbilstoši pieprasīto daudzumu procentuālajām daļām, kas norādītas I pielikumā.
2. pants
Attiecībā uz attiecīgās kategorijas ievedējiem un izcelsmes vietām ievešanas atļauju pieteikumus saskaņā ar Regulas (EK) Nr. 565/2002 3. panta 1. punktu ceturksnim, kas sākas 2004. gada 1. jūnijā un ilgst līdz 2004. gada 31. augustam, kuri iesniegti pēc 2004. gada 4. maijā un pirms dienas, kas norādīta II pielikumā, noraida.
3. pants
Šī regula stājas spēkā 2004. gada 8. maijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. maijā.

Labels: 3
17
5